laion/Wikipedia-Exotic huggingface dataset:
Asulad (Y)

Asulad:   A B C D E F G H I J K L M N O P Q R S Š Z Ž T U V W Õ Ä Ö Ü X Y Asulad (Y) loetleb Vikipeedias olemasolevaid ja kavatsetavaid artikleid asulatest, mille nimi algab Y-tähega. Y, praeguse nimega Susitna North, asula Alaskal Y, küla Prantsusmaal Picardie piirkonnas Somme'i departemangus Ya'an, linn Hiinas Sichuani provintsis, Ya'an Shi keskus Ya'an Shi, ringkonna õigustega linn Hiinas Sichuani provintsis Yaba, linn Burkina Fasos, Yaba valla keskus Yabu, linn Jaapanis Hyōgo prefektuuris Yabucoa Yafo, endine linn Iisraelis Yaha Yaizu, linn Jaapanis Shizuoka prefektuuris Yala Yalama Yalang Yalavanc Yale (Briti Columbia) Yālū Yamagata, linn Jaapanis, Yamagata prefektuuri keskus Yamaguchi, linn Jaapanis, Yamaguchi prefektuuri keskus Yamanashi, linn Jaapanis Yamanashi prefektuuris Yamethin Yamoussoukro, Elevandiluuranniku pealinn Yamuna Nagar Yan Nawa Yan Ta Khao Yanam Yan'an Yanbyè Yang Chum Noi Yāng Hsèo Yang Si Surat Yang Talat Ya'ngamdo Yangbajain Yangbari Yangchenphu Yanggang Yangibozor Yangiyo‘l Yangnyer Yangon, linn Myanmaris, Yangoni piirkonna halduskeskus Yangyang Yaoundé Yaphu Yaquboba Yarang Yardımlı Yardoi Yaren Yaring Yarnell, asula USAs Arizona osariigis Yavapai maakonnas Yarudağ Yasab Yasaboba Yāsūj Yazd Yate, linn Suurbritannias South Gloucestershire'is Yaţţah Yavatmal Yawkaung Yawnghwe Yellowknife, linn Kanadas, Loodealade halduskeskus Ylakaičiai, küla Leedus Skuodase rajoonis Ylakiai vallas Ylakiai, alev Leedus Skuodase rajoonis Ylivieska, linn Soomes Oulu läänis Põhja-Pohjanmaa maakonnas Ylöjärvi, linn Soomes Lääne-Soome läänis Pirkanmaa maakonnas Yoboki, linn Djiboutis Dikhili piirkonnas Yogyakarta, linn Indoneesias, Yogyakarta eripiirkonna keskus Yokkaichi, linn Jaapanis Mie prefektuuris Yokohama Yokosuka, linn Jaapanis Kanagawa prefektuuris Yokote, linn Jaapanis Akita prefektuuris Ýolöten, linn Türkmenistanis Mary vilajetis Yonago, linn Jaapanis Tottori prefektuuris York, linn Inglismaal York Harbour, linn Kanadas Newfoundland ja Labradori provintsis. Yozgat, linn Türgis, Yozgati provintsi keskus Yotsukaidō, linn Jaapanis Chiba prefektuuris Youngstown, linn USA-s Ohio osariigis, Mahoningi maakonna halduskeskus Yssingeaux, linn Prantsusmaal Haute-Loire'i departemangus Ystad, asula Rootsis Skåne läänis, Ystadi valla keskus Yzerfontein, linn Lõuna-Aafrika Vabariigis Lääne-Kapimaa provintsis Yzeure, linn Prantsusmaal Auvergne'i piirkonnas Allier' departemangus Moulinsi alamdepartemangus, Yzeure'i kantoni keskus Yuanling Yuba City, linn Ameerika Ühendriikides Californias Sutteri maakonnas Yubari Yuci Yueyang Yuhang Yulin (Guangdong) Yulin (Guangxi) Yulin (Shaanxi) Yuma Yumen Yungera Yunti Yupia Yuqikou Yurihonjō, linn Jaapanis Akita prefektuuris Yurimaguas Yurung Yuscarán Yushu Yuzawa, linn Jaapanis Akita prefektuuris Yuxarı Ağcakənd Yuxarı Daşkəsən Yuxarı Salahlı Yuxarı Tala Yverdon-les-Bains Ýylanly, asula Türkmenistanis Daşoguzi vilajetis
Jüri Ratase valitsus

Jüri Ratase valitsus võib olla Jüri Ratase esimene valitsus Jüri Ratase teine valitsus
Lorentzi meetrika

Lorentzi meetrika (inglise keeles Lorentzian metrics, Lorentz metric) on Minkowski ruumi pseudoeukleidiline meetrika, mida kasutatakse erirelatiivsusteoorias ja triviaalse erijuhuna üldrelatiivsusteoorias. Lorentzi meetrika on nimetatud Hendrik Lorentzi järgi. Erirelatiivsusteoorias kasutatav tasane Minkowski ruum koordinaatidega ( x 0 , x 1 , x 2 , x 3 ) = ( c t , x , y , z )   {\displaystyle (x^{0},x^{1},x^{2},x^{3})=(ct,x,y,z)\ } omab meetrilist tensorit: g = [ 1 0 0 0 0 − 1 0 0 0 0 − 1 0 0 0 0 − 1 ]   {\displaystyle g={\begin{bmatrix}1&0&0&0\\0&-1&0&0\\0&0&-1&0\\0&0&0&-1\end{bmatrix}}\ } Siin peetakse x 1 , x 2 , x 3 {\displaystyle x^{1},x^{2},x^{3}} all silmas tavalisi täisnurkseid samamastaapseid Descartesi koordinaate, t {\displaystyle t} all aega, mida mõõdeti antud taustsüsteemis ja c {\displaystyle c} all valguse kiirust. Selle tensori kaudu määratletakse intervall d s = g i j d x i d x j = c 2 ( d t ) 2 − ( d x ) 2 − ( d y ) 2 − ( d z ) 2 , {\displaystyle ds={\sqrt {g_{ij}dx^{i}dx^{j}}}={\sqrt {c^{2}(dt)^{2}-(dx)^{2}-(dy)^{2}-(dz)^{2}}},} mis jääb Lorentzi teisenduste suhtes invariantseks. Minkowski meetrika on pseudoeukleidiline meetrika, mis kirjeldab lamedat pseudoeukleidilist ruumi.
Fipa keel

Fipa keel on bantu keelte F-rühma kuuluv keel, mida räägivad fipad Tansaania edelaosas Rukwa piirkonnas. Kõnelejaid oli 2002. aastal umbes 195 000. Fipa keeles on 14 vokaalfoneemi (7 lühikest ja pikka) ja 20 konsonantfoneemi. https://www.ethnologue.com/language/fip https://phoible.org/inventories/view/1659 https://phoible.org/languages/fipa1238
Chris Löwe

Chris Jörg Löwe (sündinud 16. aprillil 1989 Plauenis) on Saksamaa jalgpallur, kes mängib vasakkaitsjana Saksamaa klubis Dresdeni Dynamo. Ta alustas klubikarjääri Saksamaal. 2002. aastal liitus ta Chemnitzer FC-ga ning klubi põhimeeskonnas Saksamaa neljandas liigas Regionalliga Nord debüüdi hooajal 2008–09. 2011. aastal liitus ta Saksamaa kõrgliiga klubiga Dortmundi Borussia. Kuigi ta tuli klubiga hooajal 2011–12 Saksamaa meistriks, pääses ta sel hooajal Saksamaa kõrgliigas väljakule vaid seitsmes mängus. 2013. aastal liitus ta Saksamaa esiliigaklubiga 1. FC Kaiserslautern, kus mängis kokku neli hooaega. 2016. aastal sõlmis ta kolmeaastase lepingu Inglismaa esiliigaklubiga Huddersfield Town. Hooajal 2016–17 kindlustati tänu võitudele üleminekumängudel pääs esiliigast kõrgliigasse. Huddersfield Towniga mängis ta Inglismaa kõrgliigas kaks hooaega. 2019. aasta mais liitus ta Dresdeni Dynamoga. Dortmundi Borussia Bundesliga: 2011–12 DFB-Pokal: 2011–12
Danny Graham

Daniel Anthony William Graham (sündinud 12. augustil 1985 Gatesheadis) on Inglismaa jalgpallur, kes mängib ründajana Inglismaa esiliiga klubis Blackburn Rovers. Ta on veetnud kogu klubikarjääri Inglismaal. Ta alustas klubikarjääri Middlesbrough's, kuid tegi profidebüüdi hooajal 2003–04 Inglismaa tugevuselt neljanda liiga klubis Darlington. Järgmisel hooajal tegi ta Middlesbrough' ridades debüüdi Inglismaa kõrgliigas. Premier League'is on ta mängud veel Swansea Cityga (2011–2012), Sunderlandiga (2013 ja 2015–2016), Hull Cityga (2013–14). Inglismaa kõrgliigas on ta teinud kõige edukama hooaja 2011–12, kui ta lõi Swansea City särgis 12 väravat. Ühelgi teisel hooajal pole kõrgliigas üle kolme värava löönud. Lisaks Premier League'ile on ta paljude klubidega mänginud Inglismaa esiliigas ja tugevuselt kolmandas liigas League One. Hooajal 2010–11 lõi ta Watfordi särgis Inglismaa esiliigas 21 väravat ning oli sel hooajal liiga suurim väravakütt. Liigas on ta löönud ühel hooajal vähemalt kümme väravat kokku kaheksal hooajal. Hooajal 2010–11 valiti ta Inglismaa esiliiga (Watfordi meeskonnas) ja hooajal 2017–18 League One'i (Blackburn Roversi meeskonnas) sümboolsesse koosseisu. Hooajal 2010–11 valiti ta lisaks Watfordi hooaja parimaks mängijaks. 2019. aastal valiti ta Blackburn Roversi aasta mängijaks.  Danny Graham – pildid, videod ja helifailid Wikimedia Commonsis
EDA

EDA võib tähendada järgmist: European Defence Agency (Euroopa Kaitseagentuur) electronic design automation (elektroonilise disaini automatiseerimine) Eda võib tähendada järgmist: Eda (Rootsi), Rootsi küla Eda (eesnimi)
Andres Tarandi valitsus

Andres Tarandi valitsus oli Eesti Vabariigi 37. valitsus, mis töötas 8. novembrist 1994 kuni 17. aprillini 1995. Valitsuses osalesid Mõõdukad, Isamaa, ERSP, VKRE ja ELDP. Valitsuse moodustas eelmise, Mart Laari esimese valitsuse keskkonnaminister Andres Tarand Eesti Maa-Keskerakonnast. Ajakirjanduses on Andres Tarandi valitsust nimetatud jõulurahuvalitsuseks, sest selle põhieesmärk oli püsida pool aastat kuni järgmiste Riigikogu valimisteni ning see ei viinud läbi suuri muudatusi. Valitsuse astus tagasi pärast 1995. aasta Riigikogu valimisi. Järgmine, Tiit Vähi teine valitsus asus ametisse 17. aprillil 1995. 26. septembril 1994 avaldas Riigikogu Mart Laarile seoses rublatehinguga umbusaldust. Vastavalt varasemale kokkuleppele Isamaa juhtidega esitas president Lennart Meri Eesti Panga presidendi Siim Kallase peaministrikandidaadiks, kuid Riigikogu Kallasele volitusi valitsuse moodustamiseks ei andnud. Seejärel hakati Riigikogus otsima kompromisskandidaati. Kuna üle poole Riigikogu liikmetest olid valmis peaministrina toetama senist keskkonnaministrit Andres Tarandit, siis esitaski president Meri 20. oktoobril Tarandi peaministrikandidaadiks. Valitsuse moodustamiseks asus Tarand pidama läbirääkimisi kõigi Riigikogu fraktsioonidega. 27. oktoobril 1994 andiski Riigikogu Tarandile volitused valitsuse moodustamiseks. Andres Tarandi valitsuses otsustasid osaleda samad samad poliitilised jõud, mis olid moodustanud ka Mart Laari valitsuse. Mõõdukate, Isamaa ja ERSP esimehed leppisid kokku 9 punktilises tegevuskavas, mille järgi jätkas valitsus suures osas eelmise valitsuse poliitikat. Muuhulgas lubati kiiresti edasi minna omandireformiga, teha olulisi muudatusi Põllumajandusministeeriumi juhtimises ja tööstiilis ning toetada Setu maakonna loomist Värska, Mikitamäe ja Meremäe valdade baasil. Valitsus astus ametisse 8. novembril 1994. Võrreldes Mart Laari valitsuse viimase koosseisuga vahetati välja kolm ministrit. Samal ametikohal jätkas üheksa ministrit. Fred Püss (19. november 2018). "Valitsuse kukkumine loetud kuud enne valimisi poleks Eestis esmakordne". Delfi.ee. Vaadatud 20.12.2022. Kalle Muuli (2012). Isamaa tagatuba. Mart Laari valitsus 1992–1994. Tallinn: Tulimuld. Lk 258–279. ISBN 9789949306855. "President esitas peaministriks Andres Tarandi". Päevaleht. 21. oktoober 1994. Vaadatud 20.12.2022. Küllo Arjakas: "Valitsuslepingud läbi aegade" Riigikogu Toimetised 27, 2013
Elga (eesnimi)

Elga on naisenimi. Lätis oli 2021. aasta 30. juuni seisuga eesnimi Elga 932 inimesel. 2018. aasta seisuga oli see Eestis esinemissageduselt 546. naisenimi. 1. jaanuari 2018 seisuga oli Eestis eesnimi 180 naisel. 1. jaanuari 2019 seisuga oli Eestis eesnimi 166 naisel. Kõige populaarsem oli eesnimi Elga üle 85-aastaste vanuserühmas, kus neid oli 10 000 elaniku kohta 15,70. Elga oli keskmiselt 79 aasta vanune (mediaanvanus oli 82). Elga Mark-Kurik ... Personvārdu datu bāze https://web.archive.org/web/20190423194842/https://www.stat.ee/public/apps/nimed/Elga (vaadatud 21.04.2019) https://web.archive.org/web/20190423194842/https://www.stat.ee/public/apps/nimed/Elga (vaadatud 25.11.2019) Elga statistikaameti andmebaasis
Elsa (eesnimi)

Elsa on naisenimi. 2018. aasta seisuga oli see Eestis esinemissageduselt 298. naisenimi. 1. jaanuari 2018 seisuga oli Eestis eesnimi Elsa 519 naisel. Elsa Maasik Elsa Pastak Elsa Triolet ... https://web.archive.org/web/20190423195920/https://www.stat.ee/public/apps/nimed/Elsa (vaadatud 21.04.2019) Elsa statistikaameti andmebaasis
Fred (eesnimi)

Fred on mehenimi. 2018. aasta seisuga oli see Eestis esinemissageduselt 271. mehenimi. 1. jaanuari 2018 seisuga oli Eestis eesnimi Fred 485 mehel. Fred Jüssi Fred Krieger Fred Puss ... https://web.archive.org/web/20190423200129/https://www.stat.ee/public/apps/nimed/Fred (vaadatud 21.04.2019) Fred statistikaameti andmebaasis
Esta (eesnimi)

Esta on naisenimi. 2018. aasta seisuga oli see Eestis esinemissageduselt 368. naisenimi. 1. jaanuari 2018 seisuga oli Eestis eesnimi Esta 361 naisel, 2021. aasta 1. jaanuari seisuga 348 naisel.. Lätis oli 2021. aasta 30. juuni seisuga eesnimi Esta 2 inimesel. Esta Simakova Esta Veski Esta-Laine Nahkur ... https://www.stat.ee/nimed/Esta (vaadatud 21.04.2019 ja 2.03.2021) Personvārdu datu bāze Esta statistikaameti andmebaasis
Umblu

Umblu on 0,5 hektari suurune saar Harjumaal Kolga lahes Jõelähtme vallas Kaberneeme küla alal. Saare rannajoone pikkus on 400 meetrit. Umblu saar on eraomandis 1998. aastast, mil selle ostis Tiit Vähi firma OÜ Merilaine. Saar asub Kaberneeme ja Pedassaare vahel, 2 km Pedassaarest läänes. Saar on kruusane, seal kasvab rohttaimestikku ja lehtpuid. 1819–1865 elasid saarel Rammu saarelt pärit asukad. Saar kuulub Kolga lahe maastikukaitseala koosseisu ja on looduskaitse all. Umblu Eesti looduse infosüsteemis
Marcelo Rebelo de Sousa

Marcelo Nuno Duarte Rebelo de Sousa (sündinud 12. detsembril 1948 Lissabonis) on Portugali jurist, õigusteadlane ja poliitik; ta on töötanud ka ajakirjanikuna, poliitilise analüütikuna ja kommentaatorina. Ta valiti 24. jaanuaril 2016 Portugali presidendiks, ametisse asus ta 9. märtsil 2016. Ta on lõpetanud Lissaboni Ülikooli juristina, spetsialiseerudes riigi- ja haldusõigusele. Ta on Lissaboni Ülikooli riigi- ja haldusõiguse professor. Estado Novo ajal alustas ta karjääri juristina, hiljem lisandus ajakirjaniku amet. 2019 Maarjamaa Risti ketiklassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee).
Mario Vrančić

Mario Vrančić (sündinud 23. mail 1989 Slavonski Brodis) on Bosnia ja Hertsegoviina jalgpallur, kes mängib poolkaitsjana Horvaatia kõrgliigaklubis Rijeka. Ta alustas klubikarjääri Saksamaal. Profidebüüdi tegi ta 2007. aastal Mainz 05 ridades. Seejärel mängis ta hooajal 2009–10 Rot Weiss Ahleniga Saksamaa esiliigas ning kaks järgmist hooaega Dortmundi Borussia reservmeeskonnas Saksamaa tugevuselt neljandas liigas Regionalliga West. 2012. aastal liitus ta SC Paderborniga, kellega mängis kaks hooaega Saksamaa esiliigas ja ühe hooaja Saksamaa kõrgliigas. Hooaegadel 2015–16 ja 2016–17 mängis ta SV Darmstadti ridades Saksamaa kõrgliigas. 2017. aasta juunis sõlmis ta kolmeaastase lepingu Inglismaa klubiga Norwich City. Hooajal 2018–19 tõusis ta Norwich Cityga Inglismaa esiliigast kõrgliigasse. Ainsa värava lõi Vrančić Inglismaa kõrgliigas Norwich City meeskonnas 28. detsembril 2019 mängus Tottenham Hotspuri vastu. 2021. aasta juulis sõlmis ta üheaastase lepingu Inglismaa esiliigaklubiga Stoke City. 2022. aasta mais pikendas ta klubiga lepingut, kuid läks sama aasta juunis üheks hooajaks laenule Rijekasse. Vrančić kuulus noorena Saksamaa noortekoondistesse. 2008. aastal tuli ta Saksamaa kuni 19-aastaste koondisega omavanuste Euroopa meistriks. Bosnia ja Hertsegoviina jalgpallikoondises mängis ta aastatel 2015–2017 kuus korda. Tema vanem vend Damir Vrančić on samuti jalgpallur ning kuulunud Bosnia ja Hertsegoviina koondisse. Norwich City EFL Championship: 2018–19 "Mario Vrancic: Stoke midfielder joins Croatian club Rijeka on loan for season". bbc.com. 18.6.2022. Vaadatud 24.6.2022  Mario Vrančić – pildid, videod ja helifailid Wikimedia Commonsis
Steven Fletcher

Steven Kenneth Fletcher (sündinud 26. märtsil 1987 Shrewsburys) on Inglismaal sündinud Šotimaa jalgpallur, kes mängib ründajana Inglismaa tugevuselt kolmanda liiga klubis Wrexham. Ta alustas klubikarjääri Šotimaa klubis Hibernian, mille noorteakadeemiaga liitus ta 2000. aastal. Klubi põhimeeskonnas debüteeris ta hooajal 2003–04. Hooaegadel 2007–08 ja 2008–09 valiti ta Šotimaa liiga hooaja noormängijaks. Nii hooajal 2007–08 kui ka 2008–09 lõi ta Šotimaa kõrgliigas vähemalt 10 väravat (vastavalt 13 ja 11 väravat). Aastatel 2009–2016 mängis ta seitse hooaega Inglismaa kõrgliiga klubides: 2009–2010 Burnleys, 2010–2012 Wolverhampton Wanderersis ja 2012–2016 Sunderlandis. Individuaalselt oli tema edukaim hooaeg 2011–12, kui ta lõi Wolverhampton Wanderersi särgis liigas 12 väravat. Üle kümne värava lõi ta veel kahel hooajal. Hooaja 2015–16 teisel poolel mängis ta laenul Prantsusmaa kõrgliigaklubis Marseille Olympique. 2016. aasta juulis sõlmis ta nelja-aastase lepingu Inglismaa esiliigaklubiga Sheffield Wednesday. Ta mängis Sheffield Wednesdayga Inglismaa esiliigas neli hooaega ja lõi kolmel hooajal liigas vähemalt kümme väravat. 2020. aasta augustis sõlmis ta lepingu Inglismaa esiliigaklubiga Stoke City, kus mängis kaks hooaega. Hooajal 2022/23 mängis Fletcher Šotimaa kõrgliigaklubis Dundee United. 2023. aasta septembris sõlmis ta lepingu Inglismaa tugevuselt neljanda liiga klubiga Wrexham. 2024. aastal tõusis ta Wrexhamiga ühe liigaastme võrra kõrgemale. Debüüdi Šotimaa jalgpallikoondises tegi Fletcher 2008. aasta märtsis sõprusmängus Horvaatia vastu. Koondisekarjääri esimese värava lõi ta 1. aprillil 2009 MM-i valikmängus Islandi vastu. 2016. aasta EM-i valikturniiril tegi ta mõlemas kohtumises Gibraltariga kübaratriki. Fletcher oli pärast 1969. aastat üldse esimene Šotimaa koondislane, kes kübaratriki tegi. Hibernian Scottish League Cup: 2006–07 Sunderland Football League Cup: Teine koht 2013–14 Marseille Coupe de France: Teine koht 2015–16 "Former Scottish international Steven Fletcher signs for Wrexham AFC". Wrexham AFC. 8. september 2023. Vaadatud 8. septembril 2023. Lamont, Alasdair (29. märts 2015). "Scotland 6–1 Gibraltar". BBC Sport. Vaadatud 29. märtsil 2015.  Steven Fletcher – pildid, videod ja helifailid Wikimedia Commonsis
Impedantsspekter

Impedantsspekter on elektrilise või muu impedantsi Ż sõltuvus rakendatava siinuselise mõjutuse või toime sagedusest ehk sõltuvusfunktsioon Ż(f). elektrokeemiline impedantsspekter elektrilise bioimpedantsi impedantsspekter maapinna jt geoloogiliste objektide impedantsspekter ehitus- ja muude konstruktsioonide impedantsspekter elektrokeemiliste elementide (akude) impedantsspekter akustilise impedantsi sagedusspekter Spekter Spektromeeter Spektroskoopia TalTechi elektroonikateadlased said maineka USA patendikinnituse oma uudsele impedantsimeetodile, ttu.ee, 5. november 2018
Ork

Ork (inglise keeles orc) on väljamõeldud humanoidsete olendite rassi (orkide) esindaja. Kuigi orkide olemus on tuletatud ka mitmetest mütoloogiatest, peetakse nende olemuse üldiseks loojaks J. R. R. Tolkieni ja tema kirjutisi. Tolkieni järgi on orkid agressiivsed, metsikud, julmad ja pahatahtlikud olendid, kes teenivad kurjuse jõude. Tolkieni kujutlust orkidest on hiljem kasutanud mitmed teised kirjanikud, aga ka rolli- ja strateegiamängud nagu "Dungeons & Dragons", "Warhammer", "Warcraft" jne. Orkid sarnanevad tihti oma olemuselt mäekollidega.  Pikemalt artiklis Ork (Keskmaa)  Ork – pildid, videod ja helifailid Wikimedia Commonsis
Kungli

Nime Kungli on kasutatud kahe Eesti paiga kohta: Kumbli saar (ekslikult Kungli laid) asub Harju maakonnas Viimsi vallas Rohuneeme lähedal. Kungla küla (varem ka Kungli küla) asub Saare maakonnas Saaremaa vallas. Kungla
Anti (kartulisort)

'Anti' on hariliku kartuli sort. Sordi aretasid Jaan Sarv ja Mati Koppel. Sort kanti sordilehte 1997. https://web.archive.org/web/20180614205934/http://www.etki.ee/index.php/seemned/sordid#anti (vaadatud 21.04.2019) Sordist Eesti Taimekasvatuse Instituudi andmebaasis
Ants (kartulisort)

'Ants' on hariliku kartuli sort. Sordi aretasid Alice Anderfeld, Aide Tsahkna, Peeter Tamm ja Jaan Sarv. Sort kanti sordilehte 1992. Sordi kartulid sobivad laua- ja krõpsukartuliks. https://web.archive.org/web/20180614205934/http://www.etki.ee/index.php/seemned/sordid#anti (vaadatud 21.04.2019) Sordist Eesti Taimekasvatuse Instituudi andmebaasis
Endla (kartulisort)

'Endla' on hariliku kartuli sort (säilitussort). Sort on rahvaaretis. Sort kanti sordilehte 2011. https://web.archive.org/web/20180614205934/http://www.etki.ee/index.php/seemned/sordid#anti (vaadatud 21.04.2019) Sordist Eesti Taimekasvatuse Instituudi andmebaasis
Tiina

Tiina võib tähendada järgmist: Tiina (ballett) Tiina (kartulisort) Tiina (õunasort) Tiina (eesnimi)
Tiina (kartulisort)

'Tiina' on hariliku kartuli sort. Sordi aretasid Aide Tsahkna ja Terje Tähtjärv. Sort kanti sordilehte 2017. https://web.archive.org/web/20180614205934/http://www.etki.ee/index.php/seemned/sordid#anti (vaadatud 21.04.2019) Sordist Eesti Taimekasvatuse Instituudi andmebaasis
Väike verev

'Väike verev' on hariliku kartuli sort (säilitussort). Sort on rahvaaretis. Sort kanti sordilehte 2011. https://web.archive.org/web/20180614205934/http://www.etki.ee/index.php/seemned/sordid#anti (vaadatud 21.04.2019) Sordist Eesti Taimekasvatuse Instituudi andmebaasis
Bobi Sivén

Hans Håkon Christian "Bobi" Sivén (18. aprill 1899 Helsingi – 12. jaanuar 1921 Repola, Ida-Karjala) oli Soome ja Karjala iseseisvus- ja hõimuliikumise aktivist. Ta õppis Helsingi Normaallütseumis, kuid ei lõpetanud seda. Sõja tõttu said kõik abituriendid üliõpilaseks hakkamise õiguse. Ka Sivén kuulutati üliõpilaseks ning ta õppis mõnda aega Helsingi Ülikooli filosoofiateaduskonnas. Ta osales punaste valitsusajal Helsingis 1917–1918 põrandaaluses vastupanuliikumises ja Soome kodusõjas valgete poolel, kuni Helsingi vallutamiseni valgete ja Saksa vägede poolt aprillis 1918. Siis läks ta Ida-Karjalasse, kus osales Soome-poolsetes sõjalistes aktsioonides. Aunuse kubermangu kuulunud Repola vald otsustas augustis 1918 liituda Soome riigiga. 12. detsembril 1919 valiti Sivén Repola valla nimismeheks. Ta oli ka Soome välisministeeriumi esindaja Repolas ja samuti Soomega ühinenud Porajärve naabervallas. Ta organiseeris ka Repola valla kaitset Nõukogude Venemaalt lähtuva sõjategevuse vastu. Soome andis 14. oktoobril 1920 sõlmitud Tartu rahu järgi 1921. aastal mõlemad vallad tagasi Nõukogude Venemaale. Sivén osales algul Nõukogude-vastase ülesõusu kavandamises, kuid pärast kavade läbikukkumist tegi enesetapu. Soome sõjavägi lahkus Repolast 15. veebruaril 1921, nii et soomlaste lahkumist Sivén enam ei näinudki. Bobi Sivéni enesetapp tegi temast Soome ja Karjala hõimuliikumise tuntuima märtri. Sellel oli suur mõju 1922. aastal asutatud Akadeemilise Karjala Seltsile ideoloogiale ja kuvandile. Selts peitis Sivéni surmakuuli oma lipuvarre naeltesse ja iga uus seltsiga liituja vandus lipu juures, et võitleb hõimurahvaste ja soomluse eest nagu Bobi Sivén. Temast sai tolleaegsete rahvuslike noorte ideaal, kelle kuvand muutus peaaegu müütiliseks. Sivén oli oma poliitilistelt vaadetelt Soome Maaliidu toetaja. Ta oli Soome skaudiliikumise üks rajajaid.[viide?] Tema vanem vend oli Soome sõjaväelane Paavo Susitaival (sündinud Sivén), kes oli aktiivne Lapua liikumisest osavõtja. Erkki Kansanaho. "Bobi Sivén. Karjalan sankarinuorukainen". 1993. 64 lk. Soome keeles Jussi Niinistö. "Bobi Sivén - Karjalan puolesta". Suomen Kirjallisuuden Seura. Helsinki 2001. 280 lk. Soome keeles
Rohusi saar

Rohusi (ka Rohusaar, Rousi) on 10,29 hektari suurune saar Kolga lahes, halduslikult Harju maakonnas Jõelähtme vallas. Saare rannajoone pikkus on 1,75 kilomeetrit. Rohusi saar on eraomandis 1998. aastast, mil selle ostis Tiit Vähi firma OÜ Merilaine. Saarel asub elaniketa Rohusi küla. Saar on Y-kujuline ja 3,7 meetrit kõrge. Saarel kasvab rohttaimestikku, võsa ja veidi metsa. Saarel on kirjeldatud 173 liiki soontaimi. Saarel tuvastati Eesti esimene meri-lõhistanuka kasvukoht. Saarel on tuvastatud 18 liiki haudelinde. Saar kuulub Kolga lahe maastikukaitseala koosseisu ja on looduskaitse all. 19. sajandil asusid Rohusile elanikud Rammu saarelt. Rohusil elas kaks peret. Saarest ligi 600 meetrit lõunasse jääb Umblu saar. Andres Tõnisson. "Kolga lahe maastikukaitseala kaitsekorralduskava. 2010-2019". 2010. Rohusi saar Eesti looduse infosüsteemis